CELEX: 62013TN0002
Language: da
Date: 2013-01-07 00:00:00
Title: Sag T-2/13: Sag anlagt den 7. januar 2013 — CFE-CGC France Télécom-Orange mod Kommissionen

16.3.2013   
            
            
               DA
            
            
               Den Europæiske Unions Tidende
            
            
               C 79/21
            
         Sag anlagt den 7. januar 2013 — CFE-CGC France Télécom-Orange mod Kommissionen
   (Sag T-2/13)
   2013/C 79/38
   Processprog: fransk
   
      Parter
   
   
      Sagsøger: CFE-CGC France Télécom-Orange (Paris, Frankrig) (ved advokaterne A.-L. Lefort des Ylouses og A.-S. Gay)
   
      Sagsøgt: Europa-Kommissionen
   
      Sagsøgerens påstande:
   
   
               —
            
            
               CFE-CGC France Télécom-Oranges søgsmål antages til realitetsbehandling.
            
         
               —
            
            
               Afgørelsen annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har i stævningen nedlagt påstand om annullation af Kommissionens afgørelse K(2011) 9403 endelig af 20. december 2011, som under visse betingelser erklærer den statsstøtte, som Den Franske Republik har indført til fordel for France Télécom i forbindelse med reformen af finansieringen af pensionerne til tjenestemandsansatte i France Télécom (statsstøtte nr. C 25/2008 (ex NN 23/2008)), forenelig med det indre marked (1).
   Til støtte for søgsmålet har sagsøgeren anført fire anbringender.
   
               1)
            
            
               Det første anbringende vedrører principalt en tilsidesættelse af artikel 107, stk. 1, TEUF, for så vidt som den anfægtede afgørelse kvalificerer reformen af finansieringen af pensionerne til tjenestemandsansatte i France Télécom, der blev indført ved lov nr. 96 660 af 26. juli 1996, som statsstøtte. Sagsøgeren har gjort gældende, at Kommissionen har tilsidesat artikel 107, stk. 1, TEUF:
               
                           —
                        
                        
                           idet den fandt, at loven af 1996 kunne kvalificeres som en økonomisk fordel
                        
                     
                           —
                        
                        
                           idet den fastslog, at reformen var selektiv, selv om manglen på eksogen sammenligningsfaktor udelukkede enhver selektivitet.
                        
                     
                           —
                        
                        
                           idet den fandt, at loven af 1996 kan fordreje konkurrencevilkårene som omhandlet i artikel 107, stk. 1, TEUF, selv om France Télécoms betaling af et ekstraordinært bidrag neutraliserede de alvorlige virkninger, som loven af 1990 indebar for France Télécom.
                        
                     
         
               2)
            
            
               Det andet anbringende vedrører, subsidiært, retlige fejl og urigtige skøn, idet Kommissionen betingede loven af 1996’s forenelighed med det indre marked af overholdelsen af betingelserne i den anfægtede afgørelses artikel 2.
            
         
               3)
            
            
               Det tredje anbringende vedrører en tilsidesættelse af flere af de grundlæggende principper i EU-retten, nemlig princippet om parternes ligestilling, de berørte parters ret til at blive hørt, princippet om beskyttelse af den berettigede forventning og retten til overholdelsen af en rimelig frist.
            
         
               4)
            
            
               Det fjerde anbringende vedrører magtfordrejning, idet den anfægtede afgørelse ikke har til formål at tilbagesøge en statsstøtte, som er uforenelig med det indre marked, men at pålægge France Télécom yderligere omkostninger i fremtiden, der hindrer selskabets udvikling på telekommunikationsmarkederne.
            
         
      (1)  EUT 2012 L 279, s. 1